
L E G E

pentru modificarea şi completarea Legii nr.451-XV 

din 30 iulie 2001 privind licenţierea unor genuri de activitate


Parlamentul adoptă prezenta lege organică. 

Articol unic. – Legea nr.451-XV din 30 iulie 2001 privind licenţierea unor genuri de activitate (Monitorul Oficial al Republicii Moldova, 2001, nr.108-109, art.836), cu modificările ulterioare, se modifică şi se completează după cum urmează: 

1. Articolul 8:

la alineatul (1), punctele 6), 7), 8), 9) şi 47) vor avea următorul cuprins:

"6) activitatea legată de jocuri de noroc:

a) exploatarea automatelor de joc cu cîştiguri băneşti, cu excepţia celor indicate la lit.b);

b) exploatarea automatelor de joc cu cîştiguri băneşti de tipul American Roulette;

c) depunerea mizelor la competiţii sportive şi de altă natură;

d) organizarea şi desfăşurarea loteriilor:

- momentane;

- numerice;

e) întreţinerea cazinourilor;

7) fabricarea şi (sau) păstrarea, comercializarea angro a alcoolului etilic, a producţiei alcoolice şi a berii:

a) fabricarea şi (sau) păstrarea, comercializarea angro a alcoolului etilic;

b) fabricarea şi (sau) păstrarea, comercializarea angro a producţiei alcoolice şi a berii;

8) importul şi (sau) comercializarea angro a alcoolului etilic, a băuturilor alcoolice şi a berii:

a) importul alcoolului etilic;

b) importul băuturilor alcoolice şi a berii;

c) comercializarea angro a băuturilor alcoolice şi a berii importate;

9) importul produselor din tutun, importul şi prelucrarea industrială a tutunului, fabricarea produselor din tutun şi (sau) comercializarea angro a tutunului fermentat şi a produselor din tutun:

a) importul produselor din tutun;

b) comercializarea angro a produselor din tutun;

c) importul şi prelucrarea industrială a tutunului şi (sau) comercializarea angro a tutunului fermentat;

d) fabricarea şi comercializarea angro a produselor din tutun;"

"47) importul şi (sau) comercializarea angro sau cu amănuntul a benzinei, motorinei şi a gazului lichefiat:

a) importul şi comercializarea angro a benzinei şi motorinei;

b) importul şi comercializarea angro a gazului lichefiat;

c) comercializarea cu amănuntul a benzinei şi motorinei la staţiile de alimentare certificate, pentru fiecare staţie amplasată:

- în localitate sătească, de-a lung de drum, cu excepţia drumurilor naţionale;

- în municipiu, centru judeţean, oraş, de-a lung de drum naţional;

d) comercializarea cu amănuntul a gazului lichefiat la staţiile de alimentare certificate, pentru fiecare staţie;"

se introduce un nou alineat (2), cu următorul cuprins: 

"(2) Fiecare dintre activităţile indicate la literele punctelor 6)-9) şi 47) se licenţiază şi se achită independent.";

alineatele (2)-(4) devin alineatele (3)-(5).
2. Articolul 13 alineatul (2), textul "54) şi 55)" se substituie cu textul "55) şi 56)", iar textul "47) şi 48)" cu textul "48) şi 49)".
3. Articolul 23 alineatul (6), textul "pct.48)" se substituie cu textul "pct.50)".

